**Texas Faggott** on suomalainen suomisaundia tuottava kaksikko, jonka jäsenet ovat Tim Thick (Timo Bentley) ja Pentti Slayer (Pasi Hartikainen). Se on yksi vanhimmista ja tunnetuimmista suomisaundi-tyylisen psykedeelisen trancen tuottajista. Yhtyeen musiikki on vaikuttanut suomisaundi-genren kehitykseen, sillä esimerkiksi suomisaundi-artisti Pavel Svimba mainitsee Texas Faggottin inspiroineen häntä tekemään samankaltaista musiikkia.

Yhtye julkaisee musiikkia ja esiintyy myös nimillä Mandalavandalz, KolmioKulmioSilmiö ja Tea Chairs. Tim Thick on lisäksi toinen jäsen Shiwa 2000 -kokoonpanossa.

Historia
--------

Yhtye perustettiin vuonna 1996. Alkuvuosina yhtyeeseen kuului Bentleyn ja Hartikaisen lisäksi myös Francoise Faggott (Mikko Iiramo), joka on tehnyt musiikkia myös kokoonpanoissa Squaremeat ja Flippin' Bixies. Yhtyeen nimi on peräisin elokuvasta Rautainen Coogan, jossa prostituoitu halventaa Clint Eastwoodin esittämää poliisi Walt Coogania huutamalla hänelle "Texas Faggot!" Kyseinen huudahdus on myös kuultavissa yhtyeen kappaleella Tuonela.

Bentley, Hartikainen ja Iiramo tekivät yhdessä ensimmäiset Texas Faggott -kappaleet Helsingin Sörnäisissä Sörkkä Sonic -studiolla.
Yhtyeen ensimmäinen julkaisu oli vuonna 1998 Nephilim Recordsin julkaisema Kössi Kuittaa, joka sisälsi kolme raitaa. Yhtyeen ensimmäinen täyspitkä albumi oli australialaisella Psy-Harmonics-levy-yhtiöllä vuonna 1999 julkaistu Texas Faggott. Vuonna 2000 yhtye siirtyi julkaisemaan Exogenic Records-levy-yhtiöllä. Vuoden 2000 Petoman's Peflett oli yhtyeen viimeinen julkaisu, jolla Iiramo oli mukana. Vuoden 2001 tienoilla yhtye teki useita ilmaisia julkaisuja Thixx'n'Dixx-nettisivulla. Vuoden 2008 Kininigin-albumin jälkeen yhtye jätti Exogenic Recordsin ja siirtyi julkaisemaan musiikkia internetissä ilman levy-yhtiötä. Seuraava julkaisu, 6-Dimension Soundzin perustajalle DJ Sharakulle omistettu Sensei Sharaku julkaistiin vuonna 2011 Rytmimystiikka-nimen kautta.

Diskografia
-----------

### Albumit

* *Kössi Kuittaa* EP (Nephilim Records, 1998)
* *Texas Faggott* (Psy-Harmonics, 1999)
* *Back To Mad* EP (Exogenic Records, 2000)
* *Petoman's Peflett* (Exogenic Records, 2000)
* *Para Moncler* EP (Exogenic Records, 2003)
* *Pilluminati Cunt Roll* (Exogenic Records, 2004)
* *Kininigin* (Exogenic Records, 2008)

### Internet-julkaisut

* *Excellent Future* (Thixx'n'Dixx, 2001)
* *Fathafucka* (Thixx'n'Dixx, 2001)
* *From Israel With Love* (Thixx'n'Dixx, 2001)
* *Mielenkieli* (Thixx'n'Dixx, 2001)
* *Online Onanoita* (Thixx'n'Dixx, 2001)
* *Why?* (Thixx'n'Dixx, 2001)
* *Sensei Sharaku* (Rytmimystiikka, 2011)
* *Mummojen Tanssit* (Rytmimystiikka, 2011)
* *Tranz Toiletté* (Rytmimystiikka, 2013)
* *Italophagoto* (Rytmimystiikka, 2013)
* *So Many Mushroomz We Have* (Rytmimystiikka, 2013)
* *Fuckboys in Forest* (Rytmimystiikka, 2016)
* *Uncle Mikael's Pickels* (Rytmimystiikka, 2016)
* *Mezizah* (Rytmimystiikka, 2023)

### Kokoelmilla

* *Bliss Point* (Exogenic Records, 1997)
* *Fusion vs. Confusion* (Exogenic Records, 1999)
* *Custom File* (Exogenic Records, 2001)

Aiheesta muualla
----------------

* Texas Faggott Meteli.netissä
* Texas Faggott Mikseri.netissä

Lähteet
-------

1. 1 2 3 4  Texas Faggott *Discogs.com*. Viitattu 7.1.2024. (englanniksi)
2. ↑  Suomisaundi (aka Spugedelic Trance) - Music Genres - Rate Your Music *rateyourmusic.com*. Viitattu 7.1.2024. (englanniksi)
3. ↑  Goastore: Pavel Svimba - Space Babuska (englanniksi)
4. ↑  Discogs: Shiwa 2000 (englanniksi)
5. ↑  Mikko Iiramo *Discogs.com*. Viitattu 7.1.2024. (englanniksi)
6. 1 2   (Arkistoitu – Internet Archive) (englanniksi)
7. ↑   (Arkistoitu – Internet Archive) (englanniksi)
8. 1 2
9. ↑  Texas Faggott - Kössi Kuittaa EP *Discogs.com*. Viitattu 7.1.2024. (englanniksi)
10. ↑  Texas Faggott - Texas Faggott *Discogs.com*. Viitattu 7.1.2024. (englanniksi)
11. ↑  Francoise Faggott *Discogs.com*. Viitattu 7.1.2024. (englanniksi)
12. ↑   (Arkistoitu – Internet Archive) (englanniksi)
13. ↑
14. ↑
15. ↑
16. ↑
17. ↑
18. ↑
19. ↑
20. ↑
21. ↑
22. ↑
23. ↑